ΓΡΑΠΤΗ ΕΡΩΤΗΣΗ E-3860/00

υποβολή: Heidi Hautala (Verts/ALE) προς την Επιτροπή

(8 Δεκεμβρίου 2000)

Θέμα: Απόρριψη επικίνδυνων ουσιών στην κοίτη του ποταμού Segura της Ισπανίας

Στις αυτόνομες κοινότητες της Βαλένσια και της Μουρσία, η κοίτη του ποταμού Segura πλήττεται από σοβαρή ρύπανση λόγω της απόρριψης επικίνδυνων ουσιών(1). Άλλωστε, τα μολυσμένα ύδατα από τον ποταμό Segura και τους παραποτάμους του χρησιμοποιούνται για την άρδευση γεωργικών προϊόντων στην επαρχία Αλικάντε, γεγονός που αποτελεί σοβαρό γεωργικό και οικολογικό πρόβλημα εφόσον τα ύδατα αυτά δεν είναι κατάλληλα για την εν λόγω χρήση. Ένας παραπόταμος του ποταμού Segura στην επαρχία της Μουρσία, ο ποταμός Guadalentin, έχει επίσης μολυνθεί σοβαρά με χρώμιο. Σύμφωνα με ορισμένες εργαστηριακές μελέτες, οι ουσίες που απορρίπτονται στον Guadalentin περιέχουν 2576 μικρογραμμάρια χρωμίου ΙΙΙ ανά λίτρο και 231 μικρογραμμάρια χρωμίου VI ανά λίτρο, ποσότητες που αντιστοιχούν συνολικά σε 2807 μικρογραμμάρια χρωμίου. Οι διεθνείς προδιαγραφές της Παγκόσμιας Οργάνωσης Τροφίμων και Γεωργίας συνιστούν ότι το νερό που χρησιμοποιείται για την άρδευση δεν πρέπει να περιέχει περισσότερα από 100 μικρογραμμάρια. Επιστημονικές μελέτες του Πανεπιστημίου της Μουρσία και του Πανεπιστημίου Miguel Hernndez μαρτυρούν την έκταση του προβλήματος. Οι μελέτες αυτές αποδεικνύουν την ύπαρξη στα ύδατα του ποταμού Segura ρυπογόνων ουσιών του καταλόγου Ι της οδηγίας του Συμβουλίου 76/464/ΕΟΚ(2) της 4ης Μαΐου 1976 σχετικά με τη ρύπανση που προκαλείται από την απόρριψη επικίνδυνων ουσιών στοδάτινο περιβάλλον της Κοινότητας. Οι ουσίες αυτές είναι το κάδμιο και τα συστατικά αλογονούχων οργανικών ενώσεων. Επίσης, η μελέτη του Πανεπιστημίου της Μουρσία αναφέρει την παρουσία χρωμίου και νικελίου, ουσίες του καταλόγου ΙΙ της προαναφερόμενης οδηγίας.

1. Δεν θεωρεί η Επιτροπή ότι η Ισπανία παραβιάζει την οδηγία 76/464/ΕΟΚ σχετικά με τη ρύπανση που προκαλείται από την απόρριψη επικίνδυνων ουσιών στοδάτινο περιβάλλον της Κοινότητας, την οδηγία 83/513/ΕΟΚ(3) σχετικά με τις οριακές τιμές και τους ποιοτικούς στόχους για τις απορρίψεις καδμίου και την οδηγία 84/491/ΕΟΚ(4) σχετικά με τις οριακές τιμές και τους ποιοτικούς στόχους για τις απορρίψεις εξαχλωροκυκλοεξανίου;

2. Έχει πληροφορηθεί η Επιτροπή από τις αρμόδιες εθνικές αρχές τους λόγους και τα φαινόμενα που οδήγησαν στην ύπαρξη επικίνδυνων ουσιών στα ύδατα του ποταμού Segura,περβαίνοντας κατά πολύ τις οριακές τιμές και προκαλώντας κίνδυνο για την δημόσιαγεία;

3. Ποια μέτρα έλαβε ή πρόκειται να λάβει η Επιτροπή σχετικά με το θέμα αυτό;

(1) Στον ποταμό Segura, τους παραποτάμους του και ταπόγεια ύδατα, απορρίπτονται 360 000 τόνοι στερεών λυμάτων και 132 000 τόνοι αστικών, αγροτικών και βιομηχανικών οργανικών ουσιών, δημιουργώντας σοβαρή καταστροφή του περιβάλλοντος και προκαλώντας μεγάλο κίνδυνο για τη δημόσιαγεία των κατοίκων της περιοχής αυτής.

(2) ΕΕ L 129 της 18.5.1976, σελ. 23.

(3) ΕΕ L 291 της 24.10.1983, σελ. 1.

(4) ΕΕ L 274 της 17.10.1984, σελ. 11.

Απάντηση της κ. Wallstrm εξ ονόματος της Επιτροπής

(27 Φεβρουαρίου 2001)

Πρώτον, όσον αφορά τη μόλυνση τωνδάτων γενικά από επικίνδυνες ουσίες, η Επιτροπή γνωρίζει το πρόβλημα που τίθεται στην Ισπανία από την εφαρμογή της οδηγίας 76/464/ΕΟΚ που εκδόθηκε από το Συμβούλιο την 4η Μαϊου 1976, σχετικά με τη μόλυνση που προκαλεί η έκχυση ορισμένων επικίνδυνων ουσιών στοδάτινο περιβάλλον της Κοινότητας(1), καθώς και λόγω της εφαρμογής άλλων οδηγιών του ίδιου τομέα, όπως η 83/513/ΕΟΚ του Συμβουλίου της 26ης Σεπτεμβρίου 1983 σχετικά με τις οριακές τιμές και τους στόχους ποιότητας για τις απορρίψεις καδμίου(2), και η 84/491/ΕΟΚ του Συμβουλίου της 9ης Οκτωβρίου 1984 σχετικά με τις οριακές τιμές και τους στόχους ποιότητας για τις απορρίψεις εξαχλωροκυκλοεξανίου(3). Πρέπει να σημειωθεί ότι κατόπιν της διαδικασίας παράβασης των όρων του άρθρου 226 (πρώην 169)της συνθήκης EK που κίνησε η Επιτροπή κατά της Ισπανίας, το Δικαστήριο καταδίκασε την Ισπανία(4) διότι δεν εφάρμοσε τα προγράμματα μείωσης της ρύπανσης τωνδάτων από ορισμένες επικίνδυνες ουσίες οι οποίες απαριθμούνται στον κατάλογο ΙΙ του παραρτήματος της οδηγίας 76/464/ΕΟΚ, αντίθετα με τις διατάξεις του άρθρου 7 της ίδιας οδηγίας.

Πρέπει επίσης να τονισθεί ότι η Επιτροπή κίνησε διαδικασία παράβασης κατά της Ισπανίας, κατόπιν της καταγγελίας επιμέρους προβλημάτων μέσω αρκετών κοινοβουλευτικών μηνύσεων και ερωτήσεων, λόγω του μη σεβασμού των διατάξεων της προαναφερθείσας οδηγίας 76/464/ΕΟΚ. Η ρύπανση του ποταμού Segura καλύπτεται από αυτήν τη διαδικασία, στο πλαίσιο της οποίας η Επιτροπή διαβίβασε αιτιολογημένη γνώμη στην Ισπανία. Αυτή η διαδικασία παράβασης βρίσκεται ακόμαπό εξέλιξη.

Η Επιτροπή εξετάζει τα ληφθέντα μέτρα που κοινοποίησαν οι Ισπανικές αρχές κατόπιν της ως άνω καταδικαστικής απόφασης του Δικαστηρίου. Μεταξύ αυτών αξίζει να αναφερθεί η έγκριση των σχεδίωνδρολογικών λεκανών για τα αντίστοιχα εσωτερικά ύδατα. Επιπλέον ο νόμος 29/1985 για τα ύδατα τροποποιήθηκε από το νόμο 46/1999. Οι Ισπανικές αρχές διαβίβασαν επίσης έκθεση του Υπουργείου Περιβάλλοντος σχετικά με την εκπόνηση προγραμμάτων για τη μείωση της ρύπανσης από ουσίες του καταλόγου ΙΙ, όπως προβλέπει το άρθρο 7 της οδηγίας 76/464/ΕΟΚ. Επιπλέον οι Ισπανικές αρχές κοινοποίησαν την έγκριση του Βασιλικού Διατάγματος 995/2000 της 2ης Ιουνίου, por el que se fijan objetivos de calidad para determinadas sustancias contaminantes (με το οποίο καθορίζονται στόχοι ποιότητας για ορισμένες επικίνδυνες ουσίες).

Εν πάση περιπτώσει η Επιτροπή, ως θεματοφύλακας των συνθηκών και με τα μέσα που διαθέτει, θα λάβει τα απαραίτητα μέτρα ώστε να εξασφαλιστεί η τήρηση του κοινοτικού δικαίου στην παρούσαπόθεση.

(1) ΕΕ L 129 της 18.5.1976.

(2) ΕΕ L 291 της 24.10.1983.

(3) ΕΕ L 274 της 17.10.1984.

(4) Απόφαση της 25.11.1998. Υπόθεση C-214/96.